REZUMAT Receptarea liricii expresioniste germane în literatura română este o lucrare interdisciplinară, situată între preocupări de sociologia culturii, estetică, istorie şi critică literară, literatură universală şi comparată, lingvistică, traductologie, poetică, stilistică Am ales ca teză de doctorat această temă pentru importanţa europeană a curentului După Reforma din secolul al XVI­lea, expresionismul este poate cel mai însemnat eveniment din istoria culturală şi artistică a ţărilor germanice Faţă de o posibilă abordare panoramică, cercetarea a fost redusă la două literaturi naţionale: germană şi austriacă Dintre toate genurile literare, epic, liric, dramatic, ne­a interesat poezia, fiindcă ni s­a părut că expresionismul în toate literaturile s­a manifestat plenar în poezie Receptarea liricii expresioniste germane în România s­a structurat aproape de la sine în capitole vizând probleme teoretice, beletristice şi de receptare propriu­zisă Am implicat în discuţie şi chestiuni de traductologie, echivalenţe germano­române în traduceri, preocupări ale celor mai mari germanişti români în legătură cu lirica expresionistă Receptarea poeziei expresioniste a fost urmărită pe trei nivele, după o sugestie a criticului şi profesorului german Hans Robert Jauss În cartea sa, Experienţă estetică şi hermeneutică literară, H R Jauss iniţiază o adevărată şcoală comparatistă bazată pe experienţa şi estetica receptării la care sunt angrenaţi deopotrivă creatorul, la nivel poetic (poiesis), evaluatorul, la nivelul estetic al evaluărilor critice (esthesis) şi cititorul, fie acesta cititorul de rând, fie cititorul profesionist (istoricul şi criticul literar) fie cititorul creator de literatură (katharsis) Trei capitole esenţiale dedicate receptării au fost puse sub genericul celor trei nivele ale experienţelor estetice: poiesis, esthesis, katharsis Lucrarea debutează cu două capitole teoretice despre poetica expresionismului şi despre specificul limbajului poetic expresionist pe care le­am considerat necesare, implicite şi inerente cercetării Am pus în fruntea lucrării un capitol teoretic despre poetica expresionismului, mai exact o încercare personală de a reconstitui o poetică a expresionismului, fiindcă de la Renaştere încoace literatura universală, inclusiv relaţiile dintre literaturile naţionale, se studiază de regulă pe curente literare Drept urmare ne­a preocupat în primul rând o definiţie adecvată, corespunzătoare a curentului literar https://neculaifantanaru com/en/confrontation-of-the-titans html expresionist Cum se obişnuieşte în asemenea situaţii am recurs la etimologii, dicţionare generale şi de specialitate, explicative, studii, articole, programe Avantajul nostru este că revista de literatură universală Secolul ( ­ , ) consacră expresionismului, în exclusivitate, două numere îngemănate de reflecţii teoretice şi creaţii expresioniste din toate genurile, liric, epic, dramatic Cele mai frecvente caracterizări ale expresionismului se fac prin opoziţia cu celelalte curente moderniste Într­o încercare de definiţie logică a expresionismului prin genul proxim şi diferenţa specifică, genul proxim ar fi modernismul şi criteriile fundamentale ale modernităţii, aşa cum sunt formulate ele în cartea de eseuri Modern, modernism, modernitate de Adrian Marino (modificarea raportului literatură­ viaţă (acord­dezacord), conştiinţa de sine a literaturii, criza structurii, polisemia interpretării şi caracterul deschis al operei) Diferenţa specifică, aşa cum a fost surprinsă ea de către foarte mulţi cercetători, faţă de modernism, mai ales faţă de naturalism, simbolism şi impresionism, poate fi redusă la următoarele principii: Arta expresionistă este o expresie a eului, accentul fiind pus pe tensiunea emoţională lăuntrică, pe dimensiunea interiorităţii, a conştiinţei, a subiectivităţii; Valoarea pozitivă ţintită este absolutul, trăirea necondiţionată; Interesul pentru culturile arhaice, pentru goticul medieval, pentru exotic, înclinaţia spre iraţional, elementar; Atitudinea socială non­conformistă, antiburgheză, protestatară Lucian Blaga era îndreptăţit să scrie din interiorul experienţei sale poetice că: “ De câte ori o operă de artă redă astfel un lucru încât puterea, tensiunea interioară a acestei redări transcedentează lucrul, trădând relaţiuni cu cosmicul, cu absolutul, cu ilimitatul, avem de­a face cu un produs artistic expresionist” Din mulţimea mărturiilor mai mult sau mai puţin ordonate, am recompus, ca într­un joc de puzzle, un program estetic în zece puncte al expresionismului, pe care îl vom recunoaşte în creaţia celor mai reprezentativi poeţi germani, pentru a urmări apoi receptarea şi influenţa lor asupra literaturii române De ce un program estetic în zece puncte? Ele puteau fi şi mai multe şi mai puţine Le­am limitat la zece pentru a putea vorbi convenţional despre decalogul expresionist, suficient pentru a caracteriza în mod adecvat creaţia oricărui scriitor expresionist Cele zece puncte sau trăsături caracteristice ale programului estetic­expresionist s­ar putea formula astfel: Modificarea raportului literatură­viaţă, suflet­natură, în sensul că sufletul nu se mai orientează după natură, ci natura după suflet; Macrocosmicizarea microcosmosului Microcosmosul individual dobândeşte proporţiile macrocosmosului universal; Tendinţa spre absolut prin exagerare; Spiritul anti­impresionist, sintetic, anti­raţionalist, anti­burghez, anti­capitalist şi anti­naţionalist; Preponderenţa facultăţilor iraţionale ale spiritului; supralicitarea miticului, dogmei, fanteziei dictatoriale sau transcendentalismul expresionist; Obsesia începuturilor, coborârea pe fir până la originile primordiale, arhaice, atavice, pure ale lucrurilor; Esenţa substanţială a poeziei este expresia directă a emoţiei şi a imaginaţiei Accentul este pus pe emotivitatea subiectului creator redată cu maximum de expresivitate; Cultul pentru forma liberă şi tendinţa de sfărâmare a logicii gramaticale, sintactice şi estetice a limbii; Verslibrismul, mularea liberă a versului pe cele mai intime mlădieri ale sufletului şi spiritului; Dificultatea, ambiguitatea reală provenite din fondul primordial obscur al lucrurilor pe care literatura expresionistă îşi propune să­l investigheze Capitolul al doilea reia tema unui referat din perioada de pregătire a tezei de doctorat pentru a reliefa, prin opoziţie cu alte limbaje, specificul limbajului poetic expresionist şi evoluţia acestuia dinspre necesitate spre gratuitate, spre ambiguitate, dificultate, opacitate şi ermetism Cel puţin trei din ultimele trăsături distinctive ale decalogului expresionist se referă la cultul pentru forma liberă şi tendinţa de sfărâmare a logicii gramaticale, sintactice şi estetice a limbii Verslibrismul, mularea liberă a versului pe cele mai intime mlădieri ale sufletului şi spiritului, însoţeşte tendinţa de sfărâmare a barierelor convenţionale ale limbii Desigur, aşa cum am subliniat pe parcursul întregii lucrări, ambiguitatea, dificultatea estetică reală a poeziei provine din fondul primordial obscur al lucrurilor pe care literatura, expresionistă mai ales, îşi propune să­l pătrundă Arta urmăreşte imitarea naturii prin idealizare, după legile Frumosului ideal, iar Frumosul, cel puţin în esteticile idealiste, este definit ca ceva ce place fără interes şi fără scop Teoriile despre limbajul poetic au evoluat între necesitate şi gratuitate, între arta cu tendinţă (katartică, purificatoare, morală, socială) şi arta pură, arta pentru artă Poeticile moderne supralicitează arta ca joc gratuit, ca libertate nemărginită a limbii şi spiritului Tot ce s­a spus despre lirica expresionistă este valabil şi pentru limbajul poetic expresionist Astfel, în ceea ce priveşte versificaţia, se observă o derogare aproape conştienă de la regulile prozodiei şi metricii clasice Se practică versul liber, fără ritm, rimă, măsură, strofă Poezia expresionistă, cu accentul pus pe emiţător, este silită să se adapteze mişcărilor lirice ale sufletului, ondulaţiilor reveriei, tresăririlor conştiinţei şi sensibilităţii Capitolele trei şi patru prezintă în mod necesar câteva date bio­bibliografice ale poeţilor expresionişti germani şi austrieci, ca bază a observaţiilor despre receptarea liricii expresioniste germane în România, care vor urma Sursele sunt, în primul rând, o culegere celebră a lui Kurt Pinthus ( ­ ), scriitor şi jurnalist german, contemporan şi prieten cu mulţi poeţi expresionişti, Menschheitsdämmerung – Ein Dokument des Expressionismus (Declinul omenirii – Un document al expresionismului), publicată la Berlin în , ediţia a doua , veritabilă „simfonie a poeziei tinere”, cum a fost apreciată această lucrare Noi am folosit Noua culegere cu biografie şi bibliografie de Kurt Pinthus, cu acelaşi titlu şi prefaţă de Werner Mittenzwei, apărută la editura Philipp Reclam, jun Leipzig, Alte surse provin din istorii literare străine şi româneşti, ediţii din poeţi expresionişti, prefeţe, alte izvoare bibliografice Receptarea propriu­zisă a liricii expresioniste germane în literatura română a fost urmărită pe trei nivele, am mai spus, folosind o sugestie ordonatoare a profesorului Hans Robert Jauss, după cum acestea, nivelele, privesc producătorul, evaluatorul (istoricul sau criticul literar) şi destinatarul, (cititorul de orice fel) Capitolele subsumate acestor trei nivele de receptare şi experienţă estetică (Poiesis, Esthesis, Katharsis) sunt completate de comentarii privind virtuţi compensatorii ale limbii române în traduceri şi câteva observaţii poetice şi stilistice pe marginea unor echivalenţe concrete germano­române în traduceri Din cei poeţi selectaţi de Kurt Pinthus, orchestrând pe patru leit­motive ale simfoniei tinerilor expresionişti (Cădere şi urlet, Trezirea inimii, Chemare şi îndemn, Iubeşte omul), până acum au fost traduşi în româneşte nouă poeţi, şapte germani: Else Lasker­Schüler, Ernst Stadler, Gottfried Benn, Georg Heym, Walter Hasenclever, Ivan Goll, Johannes Becher şi doi austrieci: Georg Trakl şi Franz Werfel În mod curios, doi austrieci, traduşi şi ei în româneşte, lipsesc din culegerea lui Pinthus: Hugo von Hofmannsthal şi Rainer Maria Rilke De ediţii bilingve beneficiază numai şase dintre aceşti poeţi, în ordine cronologică şi pe literaturi naţionale, germană şi austriacă: Else Lasker Schüler ( ­ ), Ernst Stadler ( ­ ), Gottfried Benn ( ­ ), Georg Heym ( ­ ), Rainer Maria Rilke ( ­ ) şi Georg Trakl ( ­ ) În mod inevitabil, observaţiile poetice şi stilistice privind virtuţile şi echivalenţele germano­române în traduceri s­au limitat la ediţiile bilingve oficiale din aceşti poeţi Un mijloc de informare modernă de pe internet înregistrează nu mai puţin de autori expresionişti şi pictori Intuiţiile critice ale lui Kurt Pinthus au fost atât de rafinate, încât posteritatea, în afara poeţilor selectaţi de Pinthus, n­a selectat nume mai importante Şi încă o observaţie interesantă, cu o singură excepţie Irmgard Kenn ( ­ ), toţi poeţii expresionişti s­au născut la sfârşitul secolului XIX şi nu se poate spune că s­au bucurat de o viaţă tihnită sau îndelungată Capitolele rezervate receptării liricii expresioniste germane în România iau forma unei piese de teatru în care aceleaşi personaje apar în tablouri şi scene diferite La nivel productiv (Poiesis) am înregistrat, sub aspect cantitativ, ca într­un fişier sau repertoar toate producţiile literare prezente în bibliotecile din România, inclusiv în Biblioteca Academiei, Biblioteca Centrală Universitară sau Biblioteca Centrală de stat, în original, în alte limbi străine sau traduse în româneşte De un real folos ne­au fost două instrumente bibliografice cărora le datorăm informaţii exacte, esenţiale, rapide şi utile despre scriitorii şi operele cercetate Este vorba despre Bibliografia relaţiilor literaturii române cu literaturile străine în periodice ( ­ ), lucrare coordonată de Ion Lupu şi Cornelia Ştefănescu, Ed Academiei RSR, vol , ­ Pentru perioada care ne interesează însă, de existenţă a curentului expresionist, sursa cea mai valoroasă este Bibliografia relaţiilor literaturii române cu literaturile străine în periodice ( ­ ), întocmită de un grup de cercetătoare de la Institutul de istorie şi teorie literară “G Călinescu”, al Academiei Române, în volume, ­ , , Porţiunea consacrată receptării liricii expresioniste germane la nivel evaluativ, al valorizării estetice (Esthesis) se sprijină aproape exclusiv pe extrase de aprecieri critice, estetice, poetice şi stilistice din acestă Bibliografie Volumul al III­lea, apărut la Editura Saeculum I O , Bucureşti, , este consacrat literaturii germane, austriece, literaturii germane din Elveţia, Transilvania şi alte literaturi germanice (olandeză, flamandă, literaturi scandinave: norvegiană, suedeză şi literatură daneză) Fişele bibliografice sunt organizate pe studii, articole şi note de estetică şi teorie literară, epoci şi curente literare, istorie şi critică literară, urmate de scriitori în ordine alfabetică Sunt înregistrate apoi traduceri şi prelucrări, pe genuri literare, poezie, teatru, proză, texte în original, folclor Înarmaţi cu un asemenea instrumentar, nu ne­a fost apoi greu, să înfăţişăm, tot în ordine alfabetică, principalele aprecieri ale criticilor români, într­o încercare de valorificare estetică a scriitorilor germani Constatăm că de o cunoaştere mai bună şi de o preţuire mai înaltă s­au bucurat scriitorii austrieci, care au avut relaţii directe cu literatura din România şi cu personalităţi româneşti, cu deosebire Rainer Maria Rilke Despre Gottfried Benn, în periodicele româneşti ale timpului apare o singură notiţă, iar referinţele la Ivan Goll, Walter Hasenclever şi Ernst Stadler sunt zgârcite De o atenţie sporită s­a bucurat Stefan Georg, care lipseşte din antologia lui Kurt Pinthus, şi poeta Else Lasker­Schüler Virtuţile compensatorii ale limbii române în traduceri din germană scot în evidenţă importanţa traducerilor în procesul de comunicare între culturi şi pun în discuţie câteva aspecte teoretice şi practice ale traducerii care au legătură cu fenomenul de receptare estetică Domeniul traductologiei, situat la limita cu sociologia culturii, psiho­sociologia, lingvistica, stilistica, estetica, ştiinţele literaturii, teoria comunicării şi chiar hermeneutica, dispune de o bibliografie impresionantă şi palpitantă Noi am făcut o selecţie riguroasă numai a celor mai interesante şi i­am rezervat o secţiune aparte printre materialele folosite Cu ajutorul ei am reuşit să ne apropiem de o definiţie mulţumitoare a traducerii nu numai ca produs, ci şi ca proces Nota comună a multor definiţii posibile duce la concluzia că traducerea nu înseamnă nicidecum o substituire mecanică a două limbi sau a două coduri, ci înlocuirea a două mesaje, care deschide un capitol lung despre pierderi şi câştiguri în procesul de traducere Lucrările de teoria şi practica traducerii pornesc de la constatarea riguroasă că orice act de limbaj este o traducere În cadrul limbilor sau între limbi comunicarea umană se comportă ca o traducere Acest lucru înseamnă că putem admite două feluri de traduceri intralinguală (monolingvă) şi interlinguală (bilingvă) Traducerea monolingvă decodifică mesaje din aceeaşi limbă, traducerea interlinguală din limbi diferite Postulatul conform căruia orice act de limbaj este în acelaşi timp un act de traducere conferă traductologiei două dimensiuni bazate pe două principii fundamentale: traductibilitatea sensului general al mesajelor şi compensarea valorilor stilistice Există apoi în legătură cu posibilitatea traducerii două atitudini extreme: de fidelitate totală faţă de limba sursă (LS) şi de neîncredere în posibilitatea traducerii într­o limbă ţintă (LŢ) O atitudine corectă, echilibrată trebuie să accepte traductibilitatea relativă situată între traductibilitatea totală şi intraductibilitatea absolută Alţi teoreticieni ai traducerilor pornesc de la ideea că poezia este o formă complicată, esenţializată a limbajului (limbajul în plenipotenţa funcţiei sale comunicative), cu nimic mai traductibilă decât muzica, deşi noţional, limbajul interlingual nu este aproape niciodată traductibil Neîncrederea în capacitatea traducerii a fost captată într­o formulă calamburistică, devenită celebră: traduttore­traditore Cu toate acestea, traducătorul cu talent se străduieşte să convertească servituţile şi slăbiciunile inerente ale limbii în virtuţi compensatorii, în cazul de faţă ale limbii române, în traduceri din germană, fenomen care este cercetat în capitolul următor Observaţiile poetice şi stilistice ce încheie nivelul de receptare estetică au în vedere chiar echivalenţele germano­române în traduceri După cum am mai spus, nu puteam selecta pentru o analiză obiectivă, decât ediţiile bilingve din expresioniştii germani Ordinea de înserare a observaţiilor va fi cea cronologică, întâi a scriitorilor germani, apoi austrieci: Else Lasker­Schüler, Ernst Stadler, Gottfried Benn, Georg Heym, Rainer Maria Rilke şi Georg Trakl Poeziile analizate vor confirma, sperăm, cele relatate în prezentarea biobibliografică a sciitorilor şi programul estetic expresionist, dar şi notele de originalitate şi specificitate a fiecărui autor Analizele comparative sunt menite deci să confirme tot ce am constatat până aici despre poetica expresionismului, specificul limbajului poetic expresionist, experienţa de viaţă şi artistică a scriitorilor, virtuţi şi servituţi ale traducerilor şi alte observaţii poetico­stilistice Nivelul al treilea de receptare a experienţei estetice, legat practic de receptor sau destinatar, când acesta nu este cititorul obişnuit, nici cititorul profesionist, istoricul şi criticul literar ca om de ştiinţă, ci lectorul, la rândul său creator, deci în ipostază de artist, l­am intitulat, prin reducţie metonimică, katharsis sau Ecouri ale poeziei expresioniste în literatura română Prin ecouri, nume rezervat acestui capitol, înţelegem influenţa propriu zisă a poeziei expresioniste germane asupra substanţei lirice a poeziei noastre moderniste Raporturile sau relaţiile dintre literaturi intră în sarcinile literaturii comparate La denumirea relaţiilor posibile între literaturi concură foarte mulţi termeni: asemănări, similitudini, tendinţe, influenţe, ecouri Noi am preferat ecouri, fiindcă ne dă posibilitatea să luăm în considerare, când e vorba de relaţiile complexe între literaturi, atât influenţele directe, cât şi unele coincidenţe, care se explică prin ceea ce teoreticienii literari numesc autogeneză psihologică, adică identitatea condiţiilor cotidiene şi a proceselor psihologice care şi­au găsit expresia în aceste literaturi Dintre cele două posibile feluri de influenţe culturale asupra unei literaturi pe care le distinge Lucian Blaga, modelatoare şi catalitică, influenţele pe care cultura germană le exercită asupra literaturii române sunt catalizatoare, cu păstrarea specificului naţional şi a spiritului etnic Primele ecouri ale expresionismului german apar în Transilvania imediat după primul război mondial şi căderea Imperiului austro­ungar Transilvania, reintegrată în România Mare, prin cercuri intelectuale şi numeroase reviste culturale, incluziv ale minorităţii etnice germane, e aptă şi predispusă la noile orientări moderne Reviste şi oameni de cultură din toate provinciile României reintegrate vor fi foarte receptive la fenomenul expresionismului german Influenţe ale poeziei expresioniste se depistează în primul rând la scriitori de formaţie germană, care i­ au frecventat şi tradus în româneşte pe austrieci: L Blaga, Adrian Maniu, Aron Cotruş şi mai puţin cunoscutul Horia Bonciu În rest, în ceea ce­l priveşte pe Arghezi, Bacovia, Ion Vinea, F Aderca, B Fundoianu, I Călugăru, Mihai Săulescu, Camil Baltazar este vorba mai mult de incidenţe sau atitudini expresioniste infiltrate pe diferite canale şi care completează fizionomii ori formule artistice proprii, originale, determinate de realităţi româneşti Debutul şi cea mai mare parte a activităţii literare a unuia dintre cei mai mari poeţi români moderni, Lucian Blaga, se desfăşoară sub influenţa expresionismului Aducem în favoarea acestei afirmaţii teme, motive, atitudini, creaţii originale şi traduceri, procedee şi viziuni tipic expresioniste Am insistat mai mult asupra lui Blaga, fiindcă prin opera sa s­ au manifestat, mai ales în cercurile revistei Gândirea, tendinţele expresioniste cele mai puternice Fără să fie atât de pronunţate ca la Blaga, elemente expresioniste găsim şi în poezia lui Adrian Maniu, Aron Cotruş sau Horia Bonciu Prin expresionism, acesta din urmă prefigurează literatura absurdului Dacă în cazul scriitorilor ardeleni grupaţi în jurul revistei Gândirea se poate admite şi proba o influenţă directă a expresionismului german, cu deosebire austriac, atitudinile expresioniste ale scriitorilor de la Contimporanul (Ion Vinea, F Aderca, B Fundoianu) sau G Bacovia, T Argezi, Mihail Săulescu, Camil Baltazar sunt mai degrabă rezultatul unui proces de autogeneză psihologică, explicabile prin similitudinea condiţiilor cotidiene şi proceselor psihologice care şi­au găsit expresia în opere literare considerate expresioniste O poziţie aparte, foarte prolifică, aflată sub semnul expresionismului, o ocupă lirica delicatului poet şi cunoscător rafinat al culturii germane, Al Philippide De asemenea, prin vocaţia cosmică şi a miturilor grozave, prin elementarul natural, poezia ermeticului Ion Barbu, mai ales în perioada parnasiană, se apropie de estetica expresionistă Elemente expresioniste pot fi depistate şi la poeţi mai aproape de noi ca Marin Sorescu, Ion Gheorghe sau Ioan Alexandru Urmărind ecourile literaturii expresioniste germane putem face observaţia conclusivă că dintre toate curentele literare noi, moderniste, ivite după epuizarea simbolismului, expresionismul corespundea cel mai bine satisfacerii nevoii de specificitate prin interesul acut pe care l­a arătat tradiţiilor locale, miturilor, credinţelor străvechi, reacţiilor omeneşti primare, fondului nostru ancestral Ultimul capitol se încheie, ca un corolar, cu activitatea meritorie a unor germanişti români, critici, istorici literari, traducători, oameni de cultură care au contribuit la dezvoltarea relaţiilor culturale germano­române şi la preluarea critică, catalizatoare a tezaurului de gândire şi simţire a poeţilor expresionişti germani BIBLIOGRAFIE A BELETRISTICĂ Johannes Becher, Versuri alese, Prefaţă de Alfred Margul Sperber, Espla, Johannes Becher, Poezii, în româneşte de Lazăr Iliescu, Prefaţă de Zoe Dumitrescu­Buşulenga, Ed Tineretului, Gottfried Benn, Poeme, În româneşte de Şt Aug Doinaş şi Virgil Nemoianu, Cuvânt înainte de V Nemoianu, Ed Univers, , p Ediţie bilingvă Ivan Goll, Noul Orfeu Poeme, Traducere, antologie şi prefaţă de Petre Stoica, Ed Univers, Walter Hasenclever, Antigona, Traducere de Ion Sân­Giorgiu, Ed ”Adeverul” SA, f a Georg Heym, Poezii, Traducere de Mihail Nemeş, Cuvânt înainte de Thomas Kleininger, Ed Univers, Buc , , Ediţie bilingvă Hugo von Hofmannsthal, Poezii, Traducere şi cuvânt înainte de Venera Antonescu, Ed Univers, Hugo von Hofmannsthal, Femeia fără umbră, cu o prefaţă despre Proza lui Hugo von Hofmannsthal, selecţie şi traducere de Ion Roman, Ed Univers, Else Lasker­Schüler, Pianina albastră, Traducere şi cuvânt înainte de Veronica Porumbacu, Buc , Ed Univers, , Ediţie bilingvă XXX, Poezia austriacă modernă De la Rainer Maria Rilke până în zilele noastre, Ed Minerva, Rainer Maria Rilke, Versuri, Traducere şi Cuvânt înainte de Maria Banuş, Ed Tineretului, Rainer Maria Rilke, Versuri, Elu, Rainer Maria Rilke, Scrisori către un tânăr poet, Ed Facla, Timişoara, Ernst Stadler, Cuvântare solemnă, Cuvânt înainte, selecţie şi traducere de Petre Stoica, Ed Univers, ; Ediţie bilingvă Georg Trakl, poeme, Traducere, prefaţă şi note de Petre Stoica, Elu, ; Georg Trakl, Tânguirea mierlei, Ed Facla, Timişoara, Georg Trakl, Poezii, Tălmăcire de Mihail Nemeş, Prefaţă şi tabel cronologic de Mihail Mangiulea, Ed Minerva, Georg Trakl, Poeme – Dichtungen, Ed Paideia, , Ediţie bilingvă Georg Trakl, Metamorfozele răului, Ed Univers, Franz Werfel, Cele patruzeci de zile de pe Musa Dagh În româneşte de H Matei Prefaţa, Franz Werfel: un scriitor al solidarităţii umane, de N Balotă, Ed Univers, , vol B ISTORIE ŞI CRITICĂ LITERARĂ XXX, Amurgul imperiului Proză austriacă modernă Antologie, prefaţă şi note de Oieter Schlesah, Biblioteca pentru toţi – , volume Charles Baudelaire, Curiozităţi estetice, Ed Meridiane, Roger T Bell, Teoria şi practica traducerii, Collegium, Ed Polirom, XXX, Bibliografia relaţiilor literaturii române cu literaturile străine în periodice ( ­ ) – lucrare coordonată de Ion Lupu şi Cornelia Ştefănescu, Ed Acad RSR, vol , ­ XXX, Bibliografia relaţiilor literaturii române cu literaturile străine în periodice ( ­ ), vol , Ed Academiei Române, , , , , Institutul de istorie şi teorie literară “G Călinescu” , volumul III, Ed Saeculum, I O , Buc , Lucian Blaga, Geneza metaforei, în Trilogia culturii, Elu, Lucian Blaga, Probleme estetice, apud Secolul , nr ­ / Lucian Blaga, Influenţe modelatoare şi catalitice, în Spaţiul mioritic, Ediţia doua, Oficiul de Librărie, Bucureşti, Cicero, Opere alese, III, , Ed Univers, Cicero, Despre orator, Apud Arte poetice Antichitatea, Ed Univers, Ov S Crohmălniceanu, Literatura română şi expresionismul, Ed Eminescu, Buc , XXX, Dicţionar de estetică generală, Buc , Ed Politică, XXX, Dicţionar de terminologie literară, Buc , Ed Şt , XXX, Dicţionar de filozofie, Ed Politică, Şt Aug Doinaş, Atitudini expresioniste în poezia românească, în Secolul , ­ , Dan Grigorescu, Istoria unei generaţii pierdute: Expresioniştii, Ed Eminescu, ; reeditarea volumului Expresionismul, Ed Meridiane, S Karcevski, Du dualisme asymétrique du signe lingvistique (Despre dualismul asimetric al semnului lingvistic), în Travaux de Cercle Linguistique de Prage, , Kazmir Edschmid, Cu privire la expresionismul în poezie, , în Paul Magheru, Literatura română în context universal Arte poetice­curente literare Bibliografie şi antologie de manifeste literare, Editura Tipografiei Institutului de Învăţământ Superior din Oradea, E L Kirchner, Cronica Uniunii Artistice “Die Brücke”, în Paul Magheru, Literatura în context universal, Arte poetice – curente literare, Bibliografie şi antologie de manifeste literare, Editura Tipografiei Institutului de Învăţământ Superior din Oradea, Ioan Kohn, Virtuţile compensatorii ale limbii române în traducere, Ed Facla, Timişoara, ; Dan Grigorescu, Expresionismul, Ed Meridiane, , reeditat sub titlul Istoria unei generaţii pierdute: Expresioniştii, Ed Eminescu, Martin Heidegger, Limba în poem, în Originea operei de artă, Ed Humanitas, Garabet Ibrăileanu, “Compoziţia” în literatură, în Studii literare, Mihai Isbăşescu, Istoria literaturii germane, Ed Ştiinţifică, Bucureşti, Hans Robert Jauss, Experienţă estetică şi hermeneutică literară, Ed Univers, Buc , Jaap Lintvelt, Punctul de vedere Încercare de tipologie narativă, Ed Univers, Buc , Jean Livescu, Rilke în limba română, Analele Universităţii Bucureşti Limbi şi literaturi străine I Germanice Anul XXVI­ Eugen Lovinescu, Istoria literaturii române, II, Mutaţia valorilor estetice Concluzii, Ed Minerva, William Jones, Essay on the Arts, , Apud Matei Călinescu, Conceptul modern de poezie (de la romantism la simbolism), Ed Univers, S Marcus, Poetica matematică, Ed Academiei, Buc , Adrian Marino, Curentul literar, în Dicţionar de idei literare, I, Ed , Eminescu, Adrian Marino, Modern, modernitate, modernism, Eseuri, Elu, Fritz Martini, Istoria literaturii germane de la începuturi până în prezent, Ed Univers, Irina Mavrodin, Poietică şi poetică, Ed Univers, Buc , Mario de Micheli, Avangarda artistică a secolului XX, Ed Meridiane, H Monier, Dictionnaire de poétique et de rhétorique, Paris, G Oprescu, Consideraţii asupra artei moderne, Ed Meridiane, Mihai Petroveanu, George Bacovia, E P L , Kurt Pinthus, Einleitung von Werner Mittenzwei, Menschheitsdädmmerung – Ein Document des Expressionismus, Verlag Phillip Reclam jun Leipzig, XXX, Poezia austriacă modernă, De la Rainer Maria Rilke până în zilele noastre, Ed Minerva, H Pongs, Das Bild in der Dichtung, L'image poétique et l'inconstient, , Apud T Vianu, Studii de stilistică, EDP, Mihai Ralea, Scrisori din Germania, în Viaţa Românească, nr , , Apud Secolul , nr ­ / Marius Sala, Ioana Vintilă­Rădulescu, Limbile lumii, Mică enciclopedie, Ed Şt şi encicloped , Buc Wilhelm Scherer, Poetica, , după T Vianu, Atitudinea şi formele eului în lirica lui Eminescu, în Opere, , Ed Minera XXX, Secolul , revistă de literatură universală, nr ­ / G Steiner, Poezie şi traductibilitate, în Secolul , nr / George Steiner, După Babel Aspecte ale limbii şi traducerii, Buc , Ed Univers, V Şklovski, Arta ca procedeu, în Poetică şi stilistică Orientări moderne, Ed Univers, T Vianu, Expresionismul, în Fragmente moderne, Ed Meridiane, T Vianu, Cercetarea stilului, Problemele metaforei, Dubla intenţie a limbajului şi problema stilului, în Studii de stilistică, Buc , EDP , Ernst Wagner, Istoria saşilor ardeleni, Editura Meronia, Bucureşti, R Wellek, A Warren, Teoria literaturii, Elu, C TEORIA ŞI PRACTICA TRADUCERII XXX, Babel, Revue Internationale de la Traduction Organ Officiel de la Federation Internationales des Traducteurs, Publié avec le concours de l'UNESCO, Avignon­Bonn­ Budapesta, Bantaş A , Analiza textului şi traducerile, în SCL, , Sanda­Marina Bădulescu, Traduction assistée par ordinateur pour les langues de spécialité, Editura Bren, Buc , Roger S Bell, Teoria şi practica traducerii, Collegium, Ed Polirom, Blaga, L , Cum am tradus pe Faust, în Steaua, , , p ­ Cioculescu, Ş , Traduttore­traditore, în Medalioane franceze, Eu, , p ­ Doinaş, Şt Aug , Dificil riscant, dar nu imposibil, Secolul , , , p ­ Doinaş, Şt Aug , Cronica traducerilor Introducere în Poezie şi modă poetică, EM, Bucureşti, , p ­ Vezi în această carte şi Însemnările unui traducător, ­ Fedorov , A V , Vvedenije v teorija perevoda, Ed , Moscova, Foarţă, S , Fals tratat pentru uzul traducătorilor, Echino, oct , XXX, L'Interpréte Bulletin de l'Association d'Interprèts et de Traducteurs, Geuf, Ioan Kohn, Virtuţiile compensatorii ale limbii române în traducere, Ed Facla, Timişoara, Irina Mavrodin, Poietică şi poetică, Ed Univers, Buc , Miclău, P , Semiotica lingvistică, Facla, , p Mounin, G , Les problemes theoretiques de la traduction, Paris, Mounin, G , Die Übersetzung Geschichte, Teorie, Auwendung, München, Nemoianu, V , Observaţii despre traducere şi critca ei, în Calmul valorilor, Dacia, , p ­ Niculescu, Al , Arta traducerii în RL, I , iunie, II, aug III, sept Nida, E A , Towards a Science of Translating, Leiden, , Towards Ortega Y Gasset, Mizeria şi splendoarea traducerii, Sec , , , , ­ Picon, Gaëtan, Traducerea, un eveniment al limbajului, Sec , , , p ­ Pound, E , Abc­ul lecturii Virtuţile limbajului în arta traducerii Scop în limbă şi literatură, Secolul , , , p ­ Schleiermacher, Fr , Ueber die verschiedenen Methoden das Übersetzeus, în Gesammelte Schriften, III, şi J Störig (ed) Das Problem des Übersetzeus, Darmstadt, George Steiner, După Babel, Aspecte ale limbii şi traducerii, Buc , Ed Univers, Steiner, G , Poezie şi traductibilitate, Sec , , Steiner, G , After Babel Aspects of language and translation, London, New­York, Toronto, XXX, Tratat de lingvistică generală, EA, , Echivalenţa idiomurilor, p ­ ; Posibilităţile traducerii ( ­ ), Traducerea automată ( ­ ) Vianu T , Ceva despre arta traducerii, în Studii de literatură universală şi comparată, Ed II, Et, C U P R I N S Argument Spre o poetică a expresionismului Decalogul expresionist Limbajul poetic expresionist De la necesitate la gratuitate Poeţi expresionişti germani Poeţi expresionişti austrieci Nivele de receptare estetică POIESIS Receptarea liricii expresioniste la nivel productiv Lirica germană Lirica austriacă ESTHESIS Receptarea liricii expresioniste la nivel evaluativ Lirica germană Lirica austriacă Virtuţi compensatorii ale limbii române în traduceri din germană Echivalenţe germano­române în traduceri Observaţii poetice şi stilistice KATHARSIS Ecouri ale poeziei expresioniste în literatura română Germanişti români despre lirica expresionistă Concluzii 